2014 жылғы Қысқы Олимпиада ойындары

Қысқы Олимпиада ойындары 2014 (ағылш. 2014 Winter Olympics; фр. Jeux Olympiques d'hiver de 2014; орыс. Зимние Олимпийские игры 2014) ресейлік Сочи қаласында 2014 жылдың 7 - 23 ақпан күндері аралығында өтті. 2011 жылы Олимпиада ойындарының тұмарлары Ақ аю, Барыс және Қоян (Белый мишка, Леопард және Зайка) болып таңдалды. Бұл Олимпиада ойындарының тарихындағы ең қымбат өткізілгені. Ойындарға дайындалу кезінде шамамен 50 миллиард доллар (Ресейдің ІЖӨ 2.2 пайызы) жұмсалды: -7 миллиард Олимпиада нысандарының құрылысына -43 миллиард өңірді дамытуға кетті Сарапқа салынған медальдар Үміткер қалалар Қатысушы елдер Жаңа спорт түрлеpi Сочиде 2010 жылғы Ванкуверге қарағанда 12 жүлде жиынтығы артық ойналады. Биылғы жылдан бастап, тұғырдан ceкipy спорт түpi бойынша туңғыш рет әйелдер қатысады, шана спорты мен биатлоннан эстафета, мәнерлеп сырғанаудан топтық жарыстар өткізіледі. Сноуборд пен фристайл сияқты спорт түрлеріне жаңа жарыстар енгізіледі. Жаңа елдер Қысқы Олимпиада ойындарына алғаш рет 7 мемлекет катысады: Доминика, Зимбабве, Мальта, Парагвай, Шығыс Тимор, Того және Тонга. Peттік нөмірі Сонау 1980 жылы Мәскеуде өткен Жазғы Олимпиада ойындарының реттік нөмipi де 22-ші болған еді. Ашылу салтанаты Сочидегі XXII қысқы Олимпиада ойындары 7 ақпанда Астана уақыты бойынша 22.17-де салтанатты түрде ашылды. Ашылу салтанаты "Фишт" стадионында өтті. Олимпиада ойындарының ашылу салтанаты стадион экранынан орыс әліпбиінің пайда болуымен, онымен таныстырушы қыздың көрініс табуымен басталды. Әліпбидегі әрбір қаріп адамзаттың тарихына үлес қосқан ресейліктердің атаулы оқиғасы немесе атақты адамдарымен байланысты болды. Одан кейін Мәскеу Сретенский монастырының хоры Ресей гимнін шырқады, сөйтіп ту да көкке көтерілді. Спортшылар шеруінен соң стадионда Ресей тарихын, мемлекет ретінде қалыптасу барысындағы маңызды оқиғаларын сипаттайтын театр көрінісі көрсетілді. Көрермендер Ресей флотының қалай қарыштағанын, Лев Толстойдың "Соғыс пен бейбітшілік" шығармасындағы Наташа Ростованың қатысуындағы кешті, орыс конструктивизмі мен авангарды тарихы және тағы басқаларын тамашалауға мүмкіндік алды. Бұл көріністерден кейін сахна трибунасынан Сочи олимпиадасы ойындарын ұйымдастыру комитетінің жетекшісі Дмитрий Чернышенко мен ХОК президенті Томас Бах сөз алды. Бұдан соң Ресей Федерациясы президенті Владимир Путин Сочидегі Олимпиада ойындарын ашық деп жариялады. Артынан Олимпиада орындалды. Оны ресейлік опера әншісі Анна Нетребко орындады. Олимпиаданың ашылу салтанаты Олимпиада алауына от қоюмен аяқталды. Эстафетаны бастаған Мария Шарапова қолындағы от Елена Исинбаеваға, Александр Карелинге, Алина Қабаеваға қолдан қолға өтті. Бұл рәсімді Ирина Роднина мен Владислав Третьяк түйіндеді. Салтанатты шараны көру үшін стадионға 40 мың көрермен жиналған, ал барлық әлемнен оны 3 млрд көрермен тамашалаған. Баспасөз қызметінің мәліметі бойынша, Олимпиада ойындарының ашылу салтанатына 12 мыңнан астам жұмысшы жұмылдырылған. Сондай-ақ халықаралық шараны ұйымдастырушылар стадион сахнасының жалпы ауданы 8,5 мың шаршы метр екендігі, сондай-ақ онда 25 лифт көтергіші, декорацияларға арналған 18 жабық люк бары туралы мәліметпен бөлісті. Салтанатты шарада қуаты 1 млн ватты құрайтын 500 дауыс зорайтқыш және актерлер мен техникалық құрамаға арналған құлаққабы бар 15 мыңға тарта рация қолданылған. Сахнадағы көрініске бір мезетте 140 телекамера бағытталған. Спортшылар шеруіне 3,5 мыңнан астам спортшы қатысып жатыр. Медальдар Дереккөздер Сыртқы сілтемелер Ойындардың ресми сайтындағы медалдар санағы Мұрағатталған 6 шілденің 2014 жылы.